**与项羽相关的古诗词**

**1 咏史诗·乌江 【唐】 胡曾**

争帝图王势已倾，八千兵散楚歌声。

乌江不是无船渡，耻向东吴再起兵。

**2 咏史诗·垓下 【唐】胡曾**

拔山力尽霸图隳，倚剑空歌不逝骓。

明月满营天似水，那堪回首别虞姬。

**3 夏日绝句 【宋】李清照**

生当作人杰，死亦为鬼雄。

至今思项羽，不肯过江东。

**4 垓下歌 项羽**

力拔山兮气盖世。时不利兮骓不逝。

骓不逝兮可奈何！虞兮虞兮奈若何！

**5 题乌江亭 【唐】杜牧**

胜负兵家事不期，包羞忍耻是男儿。

江东子弟多才俊，卷土重来未可知。

**6 题乌江项王庙诗 【北宋】王安石**

百战疲劳壮士哀，中原一败势难回。

江东弟子今犹在，肯为君王卷土来？

**7 咏项羽 【唐】于季子**

北伐虽全赵, 东归不王秦。

空歌拔山力, 羞作渡江人。

**8 垓下 项羽**

归天难，杀气腾腾剑光寒。剑光寒：力拨青山，气盖中原。

欲渡江东却无颜，歌声残：逐鹿问鼎，四面楚歌歌声残。恨地无环。

**9 濠州七绝·虞姬墓 【北宋】苏轼**

帐下佳人拭泪痕，门前壮士气如云。

仓黄不负君王意，独有虞姬与郑君。

**10 虞美人 【清】何浦**

遗恨江东应未消，芳魂零乱任风飘。

八千子弟同归汉，不负军恩是楚腰。

**11 虞美人 【南宋】辛弃疾**

当年得意如芳草，日日春风好。拔山力尽忽悲歌，饮罢虞兮 ，从此奈君何。

人间不识精诚苦，贪看青青舞。蓦然敛袂 ，却亭亭，怕是曲中犹带楚歌声。

**12 浪淘沙 【南宋】辛弃疾**

不肯过江东。玉帐匆匆。至今草木忆英雄。唱著虞兮当日曲，便舞春风。

儿女此情同。往事朦胧。湘娥竹上泪痕浓。舜盖重瞳堪痛恨，羽又重瞳。

**13 过鸿沟 【唐】韩愈**

龙疲虎困割川原，亿万苍生性命存。

谁劝君王回马首，真成一掷赌乾坤。

**14 虞姬墓 【北宋】苏辙**

布叛曾亡国已空，摧残羽翮自令穷。

艰难独与虞姬共，谁使西来敌沛公。

**15乌江 【南宋】汪元量**

平生英烈世无双，汉骑飞来肯受降。

早与虞姬帐下死，不教雪战到乌江。

**16 秦门·项籍 【唐】周昙**

九垓垂定弃谋臣，一阵无功便杀身。

壮士诚知轻性命，不思辜负八千人。

**17悲项羽 【清】郑板桥**

玉帐深宵悲骏马，楚歌四面促红妆。乌江水冷秋风急，寂寞野花开战场。

奸万黠藏凶戾，曹操朱温尽称帝。何似英雄骏马与美人，乌江过者皆流涕！

**18过项羽庙 【唐】李山甫**

为虏为王尽偶然，有何羞见汉江船？

停分天下犹嫌少，可要行人赠纸钱！

**19项王 【清】汪绍焻**

骓马虞兮可奈何，汉军四面楚人歌。

乌江耻学鸿门遁，亭长无劳劝渡河。

**20项羽 【南宋】陆游**

八尺将军千里骓，拔山扛鼎不妨奇。

范增力尽无施处，路到乌江君自知。

**21过项羽庙 【宋】陈洎**

八千子弟已投戈，夜帐犹闻怨楚歌。

学敌万人成底事，不思一箇范增多。

**22过项羽庙 【南宋】朱淑真**

盖世英雄力拔山，岂知天意在西关。

范增可用非能用，徒叹身亡顷刻间。

**23下相怀古 【清】吴伟业**

驱车马陵山，落日见下相。忆昔楚项王，拔山气何壮。

太息取祖龙，大言竟非妄。破釜救邯郸，功居入关上。

杀降复父仇，不比诸侯将。杯酒释沛公，殊有君人量。

胡为去咸阳，遭人扼其吭。亚父无诤言，奇计非无望。

重瞳顾柔仁，隆准至暴抗。脱之掌握中，骨肉俱无恙。

所以哭鲁兄，仍具威仪葬。古来名与色，英雄不能忘。

力战兼悲歌，西风起酸怆。废庙枕荒冈，虞兮侍帷帐。

乌骓伏坐傍，踣地哀鸣状。我来访遗迹，登高见芒砀。

长陵竟抔土，万事同惆怅。

**24项王庙 【清】吴伟业**

战马台前拜鲁公，兴亡何必定关中。

故人子弟多豪杰，弗及封侯吕马童。

**25虞兮 【清】吴伟业**

千夫辟易楚重瞳，仁敬居然百战中。

博得美人心肯死，项王此处是英雄。

**26绝句 【宋】李清照**

霸气震神州，凌云志未酬。

乌江夜若渡，两汉不姓刘。